《庞德公》
元代·潘音

高士遗踪尚可寻，襄阳城外閟幽林。久知轩冕浮荣薄，已卜耕锄乐趣深。

麟阁不图丘壑相，鹿门应遂白云心。千秋事与人俱往，满目松楸带夕阴。

作者简介：（1270—1355）绍兴新昌人，字声甫。生十岁而宋亡，闻长老谈崖山事，即潸然涕下。长从吴澄学，读夷齐传，击节愤叹。以荐召，不就。筑室南洲山中，名其轩曰“待清隐居”。有《待清遗稿》。